sagorsarker/bangla-wikipedia huggingface dataset:
এনএক্সটি: নিউ ইয়ার'স ইভিল (২০২৩)

এনএক্সটি: নিউ ইয়ার'স ইভিল একটি পেশাদার কুস্তি টেলিভিশন বিশেষ অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড এনএক্সটির জন্য প্রযোজনা করেছে; এটি মূলত ডাব্লিউডাব্লিউইর সাপ্তাহিক টেলিভিশন অনুষ্ঠান "এনএক্সটির" বিশেষ পর্ব হিসেবে সরাসরি সম্প্রচার করা হয়েছে। এটি কালানুক্রমিকের অধীনে প্রচারিত তৃতীয় অনুষ্ঠান ছিল। এই অনুষ্ঠানটি ২০২৩ সালের ১০ই জানুয়ারি তারিখে মার্কিন যুক্তরাষ্ট্রের ফ্লোরিডার অরল্যান্ডোর ডাব্লিউডাব্লিউই পারফর্মেন্স সেন্টারে অনুষ্ঠিত হয়েছে।
এই অনুষ্ঠানে সর্বমোট পাঁচটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে জিজি ডোলিন ও জেসি জেইন এনএক্সটি নারী চ্যাম্পিয়নশিপের প্রতিদ্বন্দ্বী নির্ধারণের জন্য আয়োজিত ব্যাটেল রয়্যাল ম্যাচে যৌথভাবে বিজয়ী হয়েছে। অন্যান্য শীর্ষস্থানীয় ম্যাচে, ব্রন ব্রেকার এনএক্সটি চ্যাম্পিয়নশিপের জন্য আয়োজিত একক ম্যাচে গ্রেসন ওয়ালারকে এবং একক ম্যাচে জিন্দর মহল জুলিয়াস ক্রিডকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল এনএক্সটি ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "এনএক্সটির" পূর্ববর্তী পর্বগুলোতে প্রদর্শন করা হয়েছে।
১৯৯৯ সালের ২৭শে ডিসেম্বর তারিখে প্রাক্তন পেশাদার কুস্তি সংস্থা ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ) নতুন বছরের বিষয়বস্তুযুক্ত একটি টেলিভিশন বিশেষ অনুষ্ঠান তৈরি করেছিল, যার শিরোনাম ছিল নিউ ইয়ার'স ইভিল; অনুষ্ঠানটি টিএনটিতে সম্প্রচারিত ডাব্লিউসিডাব্লিউর অন্যতম প্রধান অনুষ্ঠান ছিল, যা "মানডে নাইট্রোর" একটি বিশেষ পর্ব হিসেবে প্রচারিত হয়েছিল। এটি ডাব্লিউসিডাব্লিউ দ্বারা প্রযোজিত একমাত্র নিউ ইয়ার'স ইভিল অনুষ্ঠান ছিল। অতঃপর ২০০১ সালের মার্চ মাসে, সংস্থাটি ডাব্লিউডাব্লিউই দ্বারা অধিগ্রহণ করা হয়েছিল, উক্ত সময় ডাব্লিউডাব্লিউই ওয়ার্ল্ড রেসলিং ফেডারেশন (ডাব্লিউডাব্লিউএফ; ২০০২ সালের মে মাসে ডাব্লিউডাব্লিউই নামকরণ করা হয়েছে) নামে পরিচিত ছিল। ডাব্লিউসিডাব্লিউ দ্বারা আয়োজিত অনুষ্ঠানটির ২১ বছর পর ২০২০ সালের ৬ই ডিসেম্বর তারিখে, ডাব্লিউডাব্লিউই ঘোষণা করে যে, ইউএসএ নেটওয়ার্কে সম্প্রচারিত "এনএক্সটির" একটি বিশেষ পর্ব হিসেবে ২০২১ সালের ৬ই জানুয়ারি তারিখে তারা তাদের উন্নয়নমূলক ব্র্যান্ড এনএক্সটির জন্য নিউ ইয়ার'স ইভিল পুনরুজ্জীবিত করবে। এই বিশেষ অনুষ্ঠানের পূর্বে, ডাব্লিউডাব্লিউইর পূর্ববর্তী নববর্ষের বিষয়বস্তুযুক্ত প্রতি-দর্শনে-পরিশোধ অনুষ্ঠানটি ছিল নিউ ইয়ার'স রেভোলুশন, যা ২০০৫ থেকে ২০০৭ সাল পর্যন্ত অনুষ্ঠিত হয়েছিল।
২০২৩ সালের এই অনুষ্ঠানটি এনএক্সটি: নিউ ইয়ার'স ইভিল কালানুক্রমিকের তৃতীয় অনুষ্ঠান ছিল, যা ১০ই জানুয়ারি তারিখে মার্কিন যুক্তরাষ্ট্রের ফ্লোরিডার অরল্যান্ডোর ডাব্লিউডাব্লিউই পারফর্মেন্স সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ডাব্লিউডাব্লিউইর সাপ্তাহিক টেলিভিশন অনুষ্ঠান "এনএক্সটির" বিশেষ পর্ব হিসেবে মার্কিন যুক্তরাষ্ট্রে ইউএসএ নেটওয়ার্কে সরাসরি সম্প্রচার করা হয়েছে।
এনএক্সটি: নিউ ইয়ার'স ইভিল (২০২৪)

এনএক্সটি: নিউ ইয়ার'স ইভিল একটি পেশাদার কুস্তি টেলিভিশন বিশেষ অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড এনএক্সটির জন্য প্রযোজনা করেছে; এটি মূলত ডাব্লিউডাব্লিউইর সাপ্তাহিক টেলিভিশন অনুষ্ঠান "এনএক্সটির" বিশেষ পর্ব হিসেবে সরাসরি সম্প্রচার করা হয়েছে। এটি কালানুক্রমিকের অধীনে প্রচারিত চতুর্থ অনুষ্ঠান ছিল। এই অনুষ্ঠানটি ২০২৪ সালের ২রা জানুয়ারি তারিখে মার্কিন যুক্তরাষ্ট্রের ফ্লোরিডার অরল্যান্ডোর ডাব্লিউডাব্লিউই পারফর্মেন্স সেন্টারে অনুষ্ঠিত হয়েছে।
এই অনুষ্ঠানে সর্বমোট ছয়টি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে ট্রিক উইলিয়ামস একক ম্যাচে গ্রেসন ওয়ালারকে পরাজিত করেছে। অন্যান্য শীর্ষস্থানীয় ম্যাচে, ওবা ফেমি পুরুষদের এনএক্সটি ব্রেকআউট প্রতিযোগিতার জন্য আয়োজিত একক ম্যাচে রাইলি অসবোর্নকে এবং একক ম্যাচে ফ্যালন হেনলি টিফানি স্ট্র্যাটনকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল এনএক্সটি ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "এনএক্সটির" পূর্ববর্তী পর্বগুলোতে প্রদর্শন করা হয়েছে।
১৯৯৯ সালের ২৭শে ডিসেম্বর তারিখে প্রাক্তন পেশাদার কুস্তি সংস্থা ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ) নতুন বছরের বিষয়বস্তুযুক্ত একটি টেলিভিশন বিশেষ অনুষ্ঠান তৈরি করেছিল, যার শিরোনাম ছিল নিউ ইয়ার'স ইভিল; অনুষ্ঠানটি টিএনটিতে সম্প্রচারিত ডাব্লিউসিডাব্লিউর অন্যতম প্রধান অনুষ্ঠান ছিল, যা "মানডে নাইট্রোর" একটি বিশেষ পর্ব হিসেবে প্রচারিত হয়েছিল। এটি ডাব্লিউসিডাব্লিউ দ্বারা প্রযোজিত একমাত্র নিউ ইয়ার'স ইভিল অনুষ্ঠান ছিল। অতঃপর ২০০১ সালের মার্চ মাসে, সংস্থাটি ডাব্লিউডাব্লিউই দ্বারা অধিগ্রহণ করা হয়েছিল, উক্ত সময় ডাব্লিউডাব্লিউই ওয়ার্ল্ড রেসলিং ফেডারেশন (ডাব্লিউডাব্লিউএফ; ২০০২ সালের মে মাসে ডাব্লিউডাব্লিউই নামকরণ করা হয়েছে) নামে পরিচিত ছিল। ডাব্লিউসিডাব্লিউ দ্বারা আয়োজিত অনুষ্ঠানটির ২১ বছর পর ২০২০ সালের ৬ই ডিসেম্বর তারিখে, ডাব্লিউডাব্লিউই ঘোষণা করে যে, ইউএসএ নেটওয়ার্কে সম্প্রচারিত "এনএক্সটির" একটি বিশেষ পর্ব হিসেবে ২০২১ সালের ৬ই জানুয়ারি তারিখে তারা তাদের উন্নয়নমূলক ব্র্যান্ড এনএক্সটির জন্য নিউ ইয়ার'স ইভিল পুনরুজ্জীবিত করবে। এই বিশেষ অনুষ্ঠানের পূর্বে, ডাব্লিউডাব্লিউইর পূর্ববর্তী নববর্ষের বিষয়বস্তুযুক্ত প্রতি-দর্শনে-পরিশোধ অনুষ্ঠানটি ছিল নিউ ইয়ার'স রেভোলুশন, যা ২০০৫ থেকে ২০০৭ সাল পর্যন্ত অনুষ্ঠিত হয়েছিল।
২০২৪ সালের এই অনুষ্ঠানটি এনএক্সটি: নিউ ইয়ার'স ইভিল কালানুক্রমিকের চতুর্থ অনুষ্ঠান ছিল, যা ২রা জানুয়ারি তারিখে মার্কিন যুক্তরাষ্ট্রের ফ্লোরিডার অরল্যান্ডোর ডাব্লিউডাব্লিউই পারফর্মেন্স সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ডাব্লিউডাব্লিউইর সাপ্তাহিক টেলিভিশন অনুষ্ঠান "এনএক্সটির" বিশেষ পর্ব হিসেবে মার্কিন যুক্তরাষ্ট্রে ইউএসএ নেটওয়ার্কে সরাসরি সম্প্রচার করা হয়েছে।
ইমেগো

জীববিদ্যায়, ইমেগো (ল্যাটিন "ইমেজ" শব্দ থেকে আগত যার অর্থ: চিত্র/ছবি) হলো একটি পতঙ্গের বৃদ্ধি ও বিকাশের সর্বশেষ ধাপ। পতঙ্গের জীবনকালে পরিপক্কতা পাওয়ার এই ধাপটি ইমেজিনাল দশা নামেও পরিচিত। এই দশায় কিট তার অপরিপক্ক অবস্থা থেকে পূর্ণ মোচন দশার মাদ্ধমে আত্মপ্রকাশ ঘটায়।
কিছু পোকা, যেমন ঝিঁঝিঁ পোকা বা ঘাসফড়িং, তাদের রূপান্তর অসম্পূর্ণ। অর্থাৎ, তারা শেষ পর্যায়ের নিম্ফ দশা থেকে সরাসরি পূর্ণ বয়সে পরিণত হয়। আর কিছু পোকা, যেমন প্রজাপতি বা মশা, তাদের রূপান্তর সম্পূর্ণ। তারা নিম্ফ দশা থেকে পিউপা পর্যায়ে যায়, তারপর পিউপা থেকে বের হয়ে পূর্ণ বয়সে পরিণত হয়। পিউপা থেকে বের হওয়ার পরে তাদের শেষ খোলস ছাড়ার কাজটি শেষ হয় এবং রূপান্তরও সম্পূর্ণ হয়। তবে কিছু পোকার পূর্ণ বয়সে পুরোপুরি পরিপক্ক হতে আরও কিছু সময় লাগে।
ইমেগো হলো পোকার জীবনের শেষ পর্যায়, যেখানে তারা প্রজননের জন্য প্রস্তুত থাকে। ডানাওয়ালা পোকার ক্ষেত্রে, এই পর্যায়েই তাদের ডানা ঠিকমতো কাজ করে। সাধারণত আমরা এই ইমেগো পর্যায়কেই পোকারের পরিপক্ক অবস্থা বলি।
মাছমাছি পোকা, যারা এফেমোপারটায়ার নামে পরিচিত, তাদের রূপান্তর একটু আলাদা। অন্যান্য অনেক পোকারের মতো তাদের পিউপা পর্যায় থাকে না। তবে, নিম্ফ দশা থেকে পূর্ণ বয়সে পরিণত হওয়ার আগে তারা একটি ছোট পর্যায় দিয়ে যায়, যাকে সাবইম্যাগো বলা হয়। এই পর্যায়ে তাদের ডানা থাকে এবং উড়তে পারে, কিন্তু তারা এখনও প্রজননের জন্য প্রস্তুত হয়নি।
ল্যাটিন ভাষায় ইমেগো শব্দের বহুবচন হল ইমেজিনেস, এবং এটিই সাধারণত কীটতত্ত্ববিদরা ব্যবহার করেন। তবে, ইমেগোস শব্দটিও গ্রহণযোগ্য।
ইমাজিনাল ডিস্ক
২০২৩ দিভেহি প্রিমিয়ার লিগ

২০২৩ দিভেহি প্রিমিয়ার লিগ হল প্রিমিয়ার লিগের ৮ম মৌসুম, ২০১৫ সালে প্রতিষ্ঠিত হওয়ার পর থেকে অ্যাসোসিয়েশন ফুটবল ক্লাবগুলির জন্য শীর্ষস্থানীয় মালদ্বীপের পেশাদার লিগ।
লিগে মোট ৮টি দল প্রতিদ্বন্দ্বিতা করবে, যার মধ্যে ২০২২ দিভেহি লিগের ৭টি দল এবং একটি ২০২২ দ্বিতীয় বিভাগ ফুটবল টুর্নামেন্ট থেকে প্লে-অফের মাধ্যমে প্রচারিত।
<onlyinclude>
</onlyinclude>
ইন্টারনেট অ্যান্ড মোবাইল অ্যাসোসিয়েশন অব ইন্ডিয়া

ইন্টারনেট অ্যান্ড মোবাইল অ্যাসোসিয়েশন অব ইন্ডিয়া (; সংক্ষেপে IAMAI) হলো একটি অলাভজনক শিল্প সংস্থা যা অনলাইন এবং মোবাইল মূল্য সংযোজন পরিষেবা শিল্পের স্বার্থের প্রতিনিধিত্ব করে। এটি সোসাইটিস রেজিস্ট্রেশন অ্যাক্ট, ১৮৬০ এর অধীনে নিবন্ধিত।
ভারতে ইন্টারনেট কোম্পানিগুলির একটি অ্যাসোসিয়েশনের প্রয়োজনীয়তা ২০০০ সালের গোড়ার দিকে অনুভূত হয়েছিল৷ ভারতের প্রথম দিকের ইন্টারনেট অগ্রদূত যেমন অজিত বালাকৃষ্ণান এবং রাজেশ জৈন সফল কোম্পানি প্রতিষ্ঠা করলেও ইকোসিস্টেম তৈরি করেননি৷ ২০০২ সালে baazee.com-এর অবনীশ বাজাজ এবং Mouthshut.com-এর ফয়সাল ফারুকি ইন্টারনেট স্পেসে সিইওদের একটি অনানুষ্ঠানিক সমিতি প্রতিষ্ঠার জন্য ইমেইলের মাধ্যমে কথোপকথন বিনিময় করেন। তারা "কাউন্সিল অফ হাই টেক সিইও" নাম প্রস্তাব করেন।
অনলাইন এবং মোবাইল ভ্যালু অ্যাডেড সার্ভিস সেক্টরকে প্রসারিত করা এবং উন্নত করাই এর দায়িত্ব। আইএএমএআই ভোক্তা, শেয়ারহোল্ডার, বিনিয়োগকারী এবং ভারত সরকারের কাছে ব্যবসার সমস্যা এবং প্রয়োজনীয়তা তুলে ধরে। ইন্টারনেট এবং মোবাইল অ্যাসোসিয়েশন অফ ইন্ডিয়ার মূল উদ্দেশ্য হলো মোবাইল এবং বেশ কয়েকটি অনলাইন পরিষেবা সম্পর্কিত মূল্য সংযোজন পরিষেবাগুলোকে উন্নত এবং প্রসারিত করা।
ইন্ডিয়া এডটেক কনসোর্টিয়াম (আইইসি) ১২ জানুয়ারি ২০২২-এ; ভারতীয় অনলাইন শিক্ষা শিল্পের জন্য নীতিশাস্ত্রের কোড এবং নির্দেশিকাগুলির পরামর্শ ও পরিচালনা করার জন্য আইএএমএআই ফিজিক্স ওয়ালা, বাইজু'স, ওয়েবআশা, সিম্পলিলার্ন, আনএকাডেমি, আপগ্র্যাড, বেদান্তু এবং অন্যান্যদের সাথে একটি স্ব-নিয়ন্ত্রক সংস্থা তৈরি করেছে।
ময়ে ময়ে

ময়ে ময়ে (লাতিন লিপি: moye moye) এক ইন্টারনেট মিম যা গায়ক-সুরকার তেয়া দোরার ২০২৩-এর সার্বীয় গান "জানুম্" () হতে উদ্ভূত। গানটির কোরাসে সার্বীয় ভাষায় "মোয়ে মোরে" () পদ বর্তমান, যার অর্থ "আমার দুঃস্বপ্ন"।
"ময়ে ময়ে" কথাটি গায়ক-সুরকার তেয়া দোরার ২০২৩-এর সার্বীয় গান "জানুম্" () হতে উদ্ভূত। গানটির কোরাসে দোরা "মোয়ে মোরে" () পদটি গেয়েছেন, সার্বীয় ভাষায় যার অর্থ "আমার দুঃস্বপ্ন"। ২০২৩-এর মাঝে টিকটকের ব্যবহারকারীরা এই কোরাসকে ব্যাকিং মিউজিক হিসাবে ব্যবহার করে ভিডিও আপলোড করতে লাগল এবং তারা এর পদকে "ময়ে ময়ে" হিসাবে ভুল শুনেছিল। এর ফলে সামাজিক মাধ্যমে এক ভাইরাল মিমের জন্ম হয়েছিল, যেখানে ব্যবহারকারীরা এই আপবিট অডিও ব্যবহার করে ছোট ছোট লিপসিঙ্ক ও নাচের ভিডিও তৈরি করতে লাগল।
এই "ময়ে ময়ে" মিমটি দ্রুত টিকটকের বাইরে ইনস্টাগ্রাম, ফেসবুক, ইউটিউব ইত্যাদি সামাজিক মাধ্যমে এবং বিভিন্ন দেশে ছড়িয়ে পড়েছিল, বিশেষ করে বাংলাদেশ ও ভারতের মতো দক্ষিণ এশীয় দেশে। সামাজিক মাধ্যম জুড়ে এই মিমের বিভিন্ন রূপভেদ কোটি কোটি দর্শকদের আকর্ষিত করেছে। এই ভাইরাল জনপ্রিয়তার পিছনে বিভিন্ন কারণ রয়েছে, যার মধ্যে রয়েছে এর তেজময় মেজাজ, পুনরাবৃত্ত হওয়া পদ এবং শেয়ারযোগ্য নাচের পদক্ষেপ। জানুয়ারি ২০২৪-এর হিসাব অনুযায়ী, ইউটিউবে মূল "জানুম্" গান ভিডিওর দর্শকসংখ্যা ৬.৬ কোটির বেশি।
যদিও মূল গানে হতাশার দুঃখজনক পদ বর্তমান, এই "ময়ে ময়ে" মিমটি অনেকসময় আরও হাল্কা মনে ব্যবহার করা হয়। ভিডিওগুলোর সাধারণ থিম হচ্ছে বিদ্রুপ বা অপ্রত্যাশিত মোচড়ের মাধ্যমে কৌতুক সৃষ্টি করা। এছাড়া, রসাত্মক উপায়ে দুঃখ প্রকাশ করার জন্য এটি ব্যবহার করা হয়, যেমন কেউ বুঝতে পারল যে অন্য ব্যক্তির একটি অঙ্গ নেই। "ময়ে ময়ে" পদটির সরলতার ফলে প্রায় যেকেউ এই মিমটি তৈরি করতে পারে।
অনেক তারকা এই "ময়ে ময়ে" মিমের নিজস্ব ব্যাখ্যার মাধ্যমে একে জনপ্রিয় করতে সাহায্য করেছেন। এর মধ্যে ভারতীয় অভিনেতা আয়ুষ্মান খুরানার তাঁর নিজস্ব ভঙ্গিতে "ময়ে ময়ে" গাওয়া এবং দিল্লি ও পশ্চিমবঙ্গের পুলিশ বিভাগের পথনিরাপত্তা বিষয়ক প্রচার অভিযান ভিডিওতে "ময়ে ময়ে" ব্যবহার করা উল্লেখযোগ্য।
জানুয়ারি ২০২৪-এ বিবিসি বাংলা এই মিমকে "সামাজিক মাধ্যমে ২০২৩ সালের সব ভাইরাল ঘটনা"-র মধ্যে অন্যতম হিসাবে বিবেচিত করেছে।
জয়ন্ত লাহা

জয়ন্ত লাহা হলেন একজন ভারতীয় বিজ্ঞানী, যিনি বর্তমানে ইসরোতে কর্মরত। চাঁদের দক্ষিণ মেরুর কাছে "চন্দ্রযান ৩" এর সফল অবতরণ এবং তার পরবর্তী ধাপের গবেষণাকে এগিয়ে নিয়ে যাবার জন্য ইসরোতে কাজ করা বিভিন্ন বিজ্ঞানীদের মধ্যে তিনি একজন। চন্দ্রে বিক্রম ল্যাণ্ডারের অবতরণের পর রোভার প্রজ্ঞানের ক্যামেরার দিকনির্দেশনা বা নেভিগেশন পরিচালনার কাজে তাঁর দল গুরুত্বপূর্ণ ভূমিকা পালন করেছে।
জয়ন্তের বাবা প্রশান্ত লাহা কেন্দ্রীয় সরকারের অবসরপ্রাপ্ত কর্মচারী এবং মা চন্দনা লাহা গৃহবধূ। তাঁদের পরিবার পশ্চিমবঙ্গের হুগলী জেলার উত্তরপাড়ার খেয়াঘাটের বাসিন্দা। ছোটবেলায় তিনি পোলিওতে আক্রান্ত হয়েছিলেন। ডাক্তারের পরামর্শ ছিল, পড়াশুনা নিয়ে তাঁর ওপর কোনোরকম চাপ প্রয়োগ করা যাবে না।
জয়ন্ত উত্তরপাড়া সরকারি উচ্চ বিদ্যালয় থেকে পড়াশুনা শুরু করেছিলেন। ২০০৫ সালে তিনি উচ্চ-মাধ্যমিক উত্তীর্ণ হন। তারপর তিনি শিবপুর বিই কলেজে থেকে স্নাতক হন এবং ইসরোতে কর্মরত অবস্থায় ২০১৮-’১৯ সালে খড়গপুর আইআইটি থেকে স্নাতকোত্তর সম্পন্ন করেন।
তিনি ২০০৯ সালে ভারতীয় মহাকাশ গবেষণা সংস্থা বা ইসরো-তে যোগ দেন। জয়ন্ত ভারতীয় মহাকাশ গবেষণা সংস্থার বিজ্ঞানীদের দলের একজন সদস্য, যাঁরা চন্দ্রযান-৩ মিশনে কাজ করেছিলেন। রোভার প্রজ্ঞান চাঁদের মাটিতে পরীক্ষা-নিরীক্ষা চালানোর সময় পৃথিবী থেকে তার ক্যামেরাকে দিক নির্দেশনা দেওয়ার কাজটি অত্যন্ত গুরুত্বপূর্ণ ছিল, এই দায়িত্বের অন্যতম ভূমিকায় রয়েছেন উত্তরপাড়ার এই বিজ্ঞানী। চন্দ্রযান-৩ থেকে পাঠানো প্রতিটি ছবি, যা চন্দ্রযান মহাকাশ বিজ্ঞানীদের পাঠিয়েছে, তার পিছনে অক্লান্ত পরিশ্রম রয়েছে এই ব্যক্তির।
তিনি বেশ কিছু গবেষণামূলক নিবন্ধের সহ-লেখক, যেগুলির মধ্যে রয়েছে,- ভিশন বেসড নেভিগেশন, গাইডেন্স অ্যাণ্ড কন্ট্রোল অফ ৬ ডিওএফ রোবোটিক ম্যানিপুলেটর ফর স্পেস বার্থিং অ্যাপ্লিকেশন (প্রকাশিত: ২রা নভেম্বর ২০২৩), ডেপ্থ এস্টিমেশন ইউসিং স্টিরিও লাইট ফিল্ড ক্যামেরা (প্রকাশিত: ১২ই মে ২০২৩)
'চন্দ্রযান ৩'-এর গোটা অভিযানেই উঠে এসেছে পশ্চিমবঙ্গের অনেক বিজ্ঞানীর নাম। পূর্ব মেদিনীপুরের পাঁশকুড়ার উত্তর কাটাল গ্রামের ছেলে পীযূষকান্তি পট্টনায়ক ইসরোতে চন্দ্রযান ৩-এর তাপমাত্রা নিয়ন্ত্রণের দায়িত্বে ছিলেন। তিনি জানিয়েছেন, চন্দ্রযান ২-এর ব্যর্থতাই নতুন অভিযানের আশা জুগিয়েছিল। ঘুরে দাঁড়িয়ে সাফল্য মিলেছে। ভবিষ্যতের গবেষণায় এই সাফল্য রসদ জোগাবে বলে মনে করছেন তিনি। বিক্রম ল্যাণ্ডার চাঁদের মাটি ছোঁয়ার পরেই শুরু হয়েছিল প্রজ্ঞান রোভারের নেভিগেশন ক্যামেরার কাজ, যার দায়িত্বে ছিলেন জয়ন্ত লাহার দল।
অন্যদিকে, চন্দ্রযান ৩-এর ক্যামেরার ডিজাইন করেছিলেন উত্তর দিনাজপুরের ইসলামপুরের অনুজ নন্দী।
জয়ন্ত প্রতিবছর স্কুলের প্রদর্শনীতে মহাকাশ সংক্রান্ত বিষয়ে মডেল বানাতেন। অবসরে তিনি ছবি আঁকতে ভালবাসতেন, পেয়েছেন একাধিক পুরস্কারও। বর্তমানে স্ত্রী পায়েল এবং দুই সন্তানকে নিয়ে তিনি বেঙ্গালুরুর বাসিন্দা।
ক্রাউন জুয়েল (২০২১)

ক্রাউন জুয়েল একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে, যা ক্রাউন জুয়েল কালানুক্রমিকের অধীনে প্রচারিত তৃতীয় এবং ডাব্লিউডাব্লিউইর ১০ বছরের অংশীদারিত্বের অধীনে সৌদি ভিশন ২০৩০ সমর্থন করে ষষ্ঠ অনুষ্ঠান ছিল। এই অনুষ্ঠানটি ২০২১ সালের ২১শে অক্টোবর তারিখে সৌদি আরবের রিয়াদের মুহাম্মদ আব্দু এরিনায় অনুষ্ঠিত হয়েছে; যা ২০২০ সালের সুপার শোডাউনের পর এই মাঠে ডাব্লিউডাব্লিউইর প্রথম অনুষ্ঠান ছিল।
প্রাক-প্রদর্শনে একটিসহ মূল অনুষ্ঠান মিলিয়ে সর্বমোট দশটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে রোমান রেইন্স ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে ব্রক লেজনারকে পরাজিত করেছে। অন্যান্য শীর্ষস্থানীয় ম্যাচে, বেকি লিঞ্চ ডাব্লিউডাব্লিউই স্ম্যাকডাউন নারী চ্যাম্পিয়নশিপের জন্য আয়োজিত ট্রিপল থ্রেট ম্যাচে বিয়াঙ্কা বেলেয়ার ও সাশা ব্যাংকসকে এবং ডাব্লিউডাব্লিউই চ্যাম্পিয়নশিপ ম্যাচে বিগ ই ড্রু ম্যাকইন্টায়ারকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
২০১৮ সালের শুরুর দিকে, মার্কিন পেশাদার কুস্তি সংস্থা ডাব্লিউডাব্লিউই সৌদি আরবের সামাজিক ও অর্থনৈতিক সংস্কার প্রোগ্রাম সৌদি ভিশন ২০৩০-এর সমর্থনে ক্রীড়া মন্ত্রণালয়ের (পূর্বে সাধারণ ক্রীড়া কর্তৃপক্ষ) সাথে ১০ বছরের কৌশলগত মাল্টিপ্ল্যাটফর্ম অংশীদারিত্ব শুরু করে। সৌদি আরবের রাজধানী রিয়াদে অনুষ্ঠিত এই অংশীদারিত্বের অন্যতম পুনরাবৃত্তিমূলক অনুষ্ঠান হিসেবে ক্রাউন জুয়েল একই বছরের শেষের দিকে অনুষ্ঠিত হয়েছিল। এরপর থেকে ক্রাউন জুয়েল ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠানে পরিণত হয়েছে, যা সাধারণত প্রতি বছরের অক্টোবর–নভেম্বর মাসে অনুষ্ঠিত হয়। ২০১৮ সালের ২রা নভেম্বর তারিখে প্রথমবারের মতো ক্রাউন জুয়েল অনুষ্ঠিত হয়েছে।
২০২১ সালের এই অনুষ্ঠানটি ক্রাউন জুয়েল কালানুক্রমিকের তৃতীয় অনুষ্ঠান ছিল, যা ২১শে অক্টোবর তারিখে সৌদি আরবের রিয়াদের মুহাম্মদ আব্দু এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি সৌদি আরবে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।
ক্রাউন জুয়েল (২০২২)

ক্রাউন জুয়েল একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে, যা ক্রাউন জুয়েল কালানুক্রমিকের অধীনে প্রচারিত চতুর্থ এবং ডাব্লিউডাব্লিউইর ১০ বছরের অংশীদারিত্বের অধীনে সৌদি ভিশন ২০৩০ সমর্থন করে অষ্টম অনুষ্ঠান ছিল। এই অনুষ্ঠানটি ২০২২ সালের ৫ই নভেম্বর তারিখে সৌদি আরবের রিয়াদের কিং সাউদ বিশ্ববিদ্যালয় স্টেডিয়ামে অনুষ্ঠিত হয়েছে।
এই অনুষ্ঠানে সর্বমোট আটটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে রোমান রেইন্স আনডিস্পিউটেড ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে লোগান পলকে পরাজিত করেছে। অন্যান্য শীর্ষস্থানীয় ম্যাচে, বিয়াঙ্কা বেলেয়ার ডাব্লিউডাব্লিউই র নারী চ্যাম্পিয়নশিপের জন্য আয়োজিত লাস্ট উইম্যান স্ট্যান্ডিং ম্যাচে বেইলিকে এবং আনডিস্পিউটেড ডাব্লিউডাব্লিউই ট্যাগ টিম চ্যাম্পিয়নশিপ ম্যাচে দি উসোস দ্য ব্রোলিং ব্রুটসকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
২০১৮ সালের শুরুর দিকে, মার্কিন পেশাদার কুস্তি সংস্থা ডাব্লিউডাব্লিউই সৌদি আরবের সামাজিক ও অর্থনৈতিক সংস্কার প্রোগ্রাম সৌদি ভিশন ২০৩০-এর সমর্থনে ক্রীড়া মন্ত্রণালয়ের (পূর্বে সাধারণ ক্রীড়া কর্তৃপক্ষ) সাথে ১০ বছরের কৌশলগত মাল্টিপ্ল্যাটফর্ম অংশীদারিত্ব শুরু করে। সৌদি আরবের রাজধানী রিয়াদে অনুষ্ঠিত এই অংশীদারিত্বের অন্যতম পুনরাবৃত্তিমূলক অনুষ্ঠান হিসেবে ক্রাউন জুয়েল একই বছরের শেষের দিকে অনুষ্ঠিত হয়েছিল। এরপর থেকে ক্রাউন জুয়েল ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠানে পরিণত হয়েছে, যা সাধারণত প্রতি বছরের অক্টোবর–নভেম্বর মাসে অনুষ্ঠিত হয়। ২০১৮ সালের ২রা নভেম্বর তারিখে প্রথমবারের মতো ক্রাউন জুয়েল অনুষ্ঠিত হয়েছে।
২০২২ সালের এই অনুষ্ঠানটি ক্রাউন জুয়েল কালানুক্রমিকের চতুর্থ অনুষ্ঠান ছিল, যা ৫ই নভেম্বর তারিখে সৌদি আরবের রিয়াদের কিং সাউদ বিশ্ববিদ্যালয় স্টেডিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি সৌদি আরবে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।
ক্রাউন জুয়েল (২০২৩)

ক্রাউন জুয়েল একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে, যা ক্রাউন জুয়েল কালানুক্রমিকের অধীনে প্রচারিত পঞ্চম এবং ডাব্লিউডাব্লিউইর ১০ বছরের অংশীদারিত্বের অধীনে সৌদি ভিশন ২০৩০ সমর্থন করে দশম অনুষ্ঠান ছিল। এই অনুষ্ঠানটি ২০২৩ সালের ৪ঠা নভেম্বর তারিখে সৌদি আরবের রিয়াদের মুহাম্মদ আব্দু এরিনায় অনুষ্ঠিত হয়েছে; যা ২০২১ সালের ক্রাউন জুয়েলের পর এই মাঠে ডাব্লিউডাব্লিউইর প্রথম অনুষ্ঠান ছিল।
প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে রোমান রেইন্স আনডিস্পিউটেড ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে এলএ নাইটকে পরাজিত করেছে। অন্যান্য শীর্ষস্থানীয় ম্যাচে, লোগান পল ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপের জন্য আয়োজিত একক ম্যাচে রে মিস্টেরিওকে এবং ওয়ার্ল্ড হেভিওয়েট চ্যাম্পিয়নশিপ ম্যাচে সেথ "ফ্রিকিন" রলিন্স ড্রু ম্যাকইন্টায়ারকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
২০১৮ সালের শুরুর দিকে, মার্কিন পেশাদার কুস্তি সংস্থা ডাব্লিউডাব্লিউই সৌদি আরবের সামাজিক ও অর্থনৈতিক সংস্কার প্রোগ্রাম সৌদি ভিশন ২০৩০-এর সমর্থনে ক্রীড়া মন্ত্রণালয়ের (পূর্বে সাধারণ ক্রীড়া কর্তৃপক্ষ) সাথে ১০ বছরের কৌশলগত মাল্টিপ্ল্যাটফর্ম অংশীদারিত্ব শুরু করে। সৌদি আরবের রাজধানী রিয়াদে অনুষ্ঠিত এই অংশীদারিত্বের অন্যতম পুনরাবৃত্তিমূলক অনুষ্ঠান হিসেবে ক্রাউন জুয়েল একই বছরের শেষের দিকে অনুষ্ঠিত হয়েছিল। এরপর থেকে ক্রাউন জুয়েল ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠানে পরিণত হয়েছে, যা সাধারণত প্রতি বছরের অক্টোবর–নভেম্বর মাসে অনুষ্ঠিত হয়। ২০১৮ সালের ২রা নভেম্বর তারিখে প্রথমবারের মতো ক্রাউন জুয়েল অনুষ্ঠিত হয়েছে।
২০২৩ সালের এই অনুষ্ঠানটি ক্রাউন জুয়েল কালানুক্রমিকের পঞ্চম অনুষ্ঠান ছিল, যা ৪ঠা নভেম্বর তারিখে সৌদি আরবের রিয়াদের মুহাম্মদ আব্দু এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি সৌদি আরবে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।
ভারতপে

ভারতপে () হলো একটি ভারতীয় ফিনটেক কোম্পানি, যেটি ছোট ব্যবসায়ী এবং মুদি দোকানে ডিজিটাল পেমেন্ট ও আর্থিক পরিষেবা বিক্রি করে।
"বিজনেস স্ট্যান্ডার্ড"-এর পীরজাদা আবরারের মতে, "ভারতপে ২০১৮ সালে ভারতীয় বণিকদের জন্য আর্থিক অন্তর্ভুক্তিকে বাস্তবে পরিণত করার দৃষ্টিভঙ্গি নিয়ে অশনীর গ্রোভার এবং শাশ্বত নাকরানি কর্তৃক প্রতিষ্ঠিত হয়েছিল।"
২০২১ সালে কোম্পানি "মাল্টি-ব্র্যান্ড লয়্যালটি প্রোগ্রাম" পেব্যাক ইন্ডিয়া অধিগ্রহণ করে।
২০২৩ সালে অশনীর গ্রোভার, যিনি কোম্পানি ছেড়েছিলেন, তার সহ-প্রতিষ্ঠাতা ভাবিক কোলাদিয়ার বিরুদ্ধে তথ্য চুরির অভিযোগ এনেছিলেন। গ্রোভার দাবি করেছেন যে কোলাদিয়া, যিনি ভারতপে ছেড়েছেন, ১৫০ বিলিয়ন ব্যবহারকারীর তথ্য চুরি করেছেন।
ইউনিটি স্মল ফাইন্যান্স ব্যাংক-এ ভারতপে'র একটি অংশীদারিত্ব রয়েছে৷
২০২১ সালের অক্টোবরে ভারতপে দেশের প্রথম বিএনপিএল (বাই নাও পে লেটার) পণ্য চালু করেছে।
ককপিট

ককপিট বা ফ্লাইট ডেক হল একটি বিমান বা মহাকাশযানের সামনের একটি অংশ, যেখান থেকে একজন পাইলট বিমানকে নিয়ন্ত্রণ করেন।
একটি বিমানের ককপিটে একটি যন্ত্রের প্যানেলে ফ্লাইট যন্ত্র থাকে যা নিয়ন্ত্রনের মাধ্যমে পাইলট বিমানটি উড়তে সক্ষম করে। বেশিরভাগ এয়ারলাইনারে, একটি দরজা বিমানের কেবিন থেকে ককপিটকে আলাদা করে। ১১ সেপ্টেম্বর, ২০০১ এর হামলার পর, সমস্ত বড় এয়ারলাইন্স তাদের ককপিটগুলিকে হাইজ্যাকারদের প্রবেশ থেকে সুরক্ষিত করেছে।
ককপিট শব্দটি ১৭ শতকে মোরগ লড়াইকে উল্লেখ ছাড়াই একটি নটিক্যাল শব্দ হিসাবে ব্যবহৃত হয়েছিল বলে মনে হয়। এটি একটি জাহাজের পিছনের একটি অঞ্চলকে নির্দেশ করে যেখানে ককসওয়েনের স্টেশনটি অবস্থিত ছিল, ককসওয়েন একটি ছোট "নৌকা" এর পাইলট যা জাহাজ থেকে অন্য জাহাজে চড়ার জন্য বা লোকেদের উপকূলে নিয়ে আসার জন্য পাঠানো হতো। পরিবর্তে "ককসওয়াইন" শব্দটি "নৌকা-সেবক" এর জন্য পুরানো ইংরেজি পরিভাষা থেকে উদ্ভূত হয়েছে ("coque" হল "শেল" এর ফরাসি শব্দ; এবং "সোয়াইন" ছেলে বা ভৃত্যের পুরানো ইংরেজি ছিল)। মিডশিপম্যান এবং মাস্টারের সঙ্গীদের পরে ককপিটে বার্থ করা হয়েছিল এবং এটি যুদ্ধের সময় জাহাজের সার্জন এবং তার সঙ্গীদের জন্য অ্যাকশন স্টেশন হিসাবে ব্যবহৃত হতো। এইভাবে ১৮ শতকের মধ্যে, "ককপিট" একটি যুদ্ধজাহাজের পিছনের নীচের ডেকের একটি এলাকা নির্ধারিত হয়েছিল যেখানে আহতদের নিয়ে যাওয়া হতো। একই শব্দ পরবর্তীতে সেই স্থানটিকে চিহ্নিত করতে হতো যেখান থেকে একটি পালতোলা জাহাজ চালিত হয়, কারণ এটি পিছনেও অবস্থিত এবং প্রায়শই একটি কূপ বা "গর্তের" মত ছিল।
যাইহোক, শব্দটির অভিসারী ব্যুৎপত্তি মোরগ লড়াইয়ের উল্লেখের সাথে জড়িত। "বার্নহার্ট কনসাইজ ডিকশনারি অফ ইটিমোলজি" অনুসারে, লন্ডনের যে বিল্ডিংগুলিতে রাজার মন্ত্রিসভা কাজ করত (ট্রেজারি এবং প্রিভি কাউন্সিল) তাদের "ককপিট" বলা হত কারণ সেগুলি "দ্য ককপিট" নামক একটি থিয়েটারের জায়গায় নির্মিত হয়েছিল (১৬৩৫ সালে ভেঙে ফেলা হয়েছিল), যেটি নিজেই সেই জায়গায় নির্মিত হয়েছিল যেখানে ১৫৮০-এর দশকের আগে একবার মোরগ-লড়াইয়ের জন্য "ককপিট" নামে দাঁড়িয়েছিল। এইভাবে ককপিট শব্দের অর্থ একটি নিয়ন্ত্রণ কেন্দ্র।
"ককপিট" এর আসল অর্থ, প্রথম ১৫৮০-এর দশকে প্রত্যয়িত, "মোরগ লড়াইয়ের জন্য একটি গর্ত", যেখানে মোরগ লড়াই অনুষ্ঠিত হয়েছিল তার উল্লেখ করে। নিঃসন্দেহে এই অর্থটি শব্দটির বিবর্তনের উভয় লাইনকে প্রভাবিত করেছিল, যেহেতু এই অর্থে একটি ককপিট ছিল একটি শক্ত ঘের যেখানে প্রচুর চাপ বা উত্তেজনা থাকবে।
প্রায় ১৯৩৫ সাল থেকে, "ককপিট" অনানুষ্ঠানিকভাবে চালকের কেবিন বোঝানোর জন্য ব্যবহার করা হয়, বিশেষ করে উচ্চ কার্যক্ষমতাসম্পন্ন গাড়িগুলিতে, এবং এটি একটি দাপ্তরিক পরিভাষা যা চালক একটি ফর্মুলা ওয়ান গাড়িতে দখল করে এমন বগি। বর্ণনা করতে ব্যবহৃত হয়।
একটি এয়ারলাইনারে, ককপিটকে সাধারণত "ফ্লাইট ডেক" হিসাবে উল্লেখ করা হয়, এই শব্দটি বড় উড়ন্ত নৌকায় যেখানে পাইলট এবং সহ-পাইলট বসেন সেখান থেকে আলাদা, উপরের প্ল্যাটফর্মের জন্য আরএএফ দ্বারা এর ব্যবহার থেকে উদ্ভূত হয়েছে। মার্কিন যুক্তরাষ্ট্র এবং অন্যান্য অনেক দেশে, তবে, ককপিট শব্দটি এয়ারলাইনারদের জন্যও ব্যবহৃত হয়।
পাওয়ারবোট রেসিং ক্রাফটের আসনটিকেও ককপিট হিসাবে উল্লেখ করা হয়।
সুখমানি সাহিব

সুখমানি সাহিব (), যা গাউরি সুখমানি শিরোনামে পরিচিত, হলো একটি শিখ ধর্মগ্রন্থ (যেটি ধারণ করছে গাউরি রাগ বাদ্যযন্ত্রের পরিমাপককে, যেটির নামানুসারে এর নামকরণ), যেটিকে সাধারণত "শান্তির প্রার্থনা" অর্থে অনুবাদ করা হয়, ১৯২টি পদের (১০টি স্তোত্রের স্তবক) শিখধর্মের মূল ধর্মগ্রন্থ এবং সজীব গুরু পবিত্র "গুরু গ্রন্থ সাহিব" গ্রন্থের ২৬২ "অঙ্গ" (পৃষ্ঠা) হতে ২৯৬ "অঙ্গ" পর্যন্ত (গণনায় প্রায় ৩৫) বিস্তৃত। এই গুরবাণী পাঠ্য (গুরুদের লেখা) আনুমানিক ১৬০২ সালে ৫ম শিখ গুরু গুরু অর্জন অমৃতসরে লিখেছিলেন। গুরু অর্জন এই বাণী সর্বপ্রথশম উচ্চারণ করেছিলেন পাঞ্জাবের গুরদাশপুর জেলার বারথ সাহিব গুরুদুয়ারায়।
রচনাটিতে অন্তর্ভুক্ত রয়েছে "সিমরান" (সাধারণ ধ্যান যা ঈশ্বরের সাথে একীভূত হওয়ার দিকে পরিচালিত করে) এবং "নাম জাপনা" ("নামের" ধ্যান), সাধু ও "সাধ সঙ্গতের মহিমা (পবিত্র সঙ্গ), সত্যিকারের ভক্তি, ভাল কাজ করা, মনের প্রকৃতি, অপবাদের মন্দতা, "ব্রহ্মবিদ্যা", "অদ্বৈত","সর্গ ও নির্গুণ", বস্তুবাদ এবং মৃত্যু, "হুকাম এবং অন্যান্য অনুরূপ বিষয় সম্পর্কিত ধারণা।
প্রথম তুমান বে

প্রথম তুমান বে ছিলেন মিশরের বুরজি রাজবংশের পঁচিশতম মামলুক সুলতান। তার পুরো নাম সুলতানুল মালিকুল আদিল আবুন নাসর সাইফুদ্দিন তুমান বে আশরাফি কাইতবেয়ি ()। তিনি ১৫০১ সালে প্রায় একশ দিন রাজত্ব করেছিলেন।
প্রথম তুমান বে যখন সুলতান নির্বাচিত হন, তখন তার বয়স প্রায় চল্লিশ বছর। যদিও সুলতান হওয়ার আগে তিনি জনপ্রিয় ছিলেন। কিন্তু শীঘ্রই তিনি তার নিষ্ঠুর পদক্ষেপের কারণে সেই জনপ্রিয়তা হারান। একটি কথিত ষড়যন্ত্রের জন্য একজন আমিরকে ফাঁসিতে ঝুলিয়ে মৃত্যুদণ্ডের নিন্দায় জনসাধারণের ঘৃণা প্রকাশিত হয়েছিল।
তিনি ক্ষমতাচ্যুত হন এবং আশরাফ কানসুহ ঘুরি তার স্থলাভিষিক্ত হন।
ডিজনিল্যান্ড

ডিজনিল্যান্ড এটি ক্যালিফোর্নিয়ার আনাহেইমের ডিজনিল্যান্ড রিসোর্টে একটি থিম পার্ক। এটি দ্য ওয়াল্ট ডিজনি কোম্পানি দ্বারা খোলা প্রথম থিম পার্ক এবং ওয়াল্ট ডিজনি সরাসরি তত্ত্বাবধানে নকশা ও নির্মিত একমাত্র পার্ক এবং ১৯৫৫ সালের ১৭ জুলাই খোলা হয়।
ডিজনি প্রাথমিকভাবে বারব্যাঙ্কে তার স্টুডিওর সংলগ্ন একটি পর্যটন আকর্ষণ গড়ে তোলার কল্পনা করেছিল, যারা দেখতে ইচ্ছুক ভক্তদের বিনোদন দিতে; যাইহোক, তিনি শীঘ্রই বুঝতে পেরেছিলেন যে প্রস্তাবিত সাইটটি তার ধারণার জন্য খুবই ছোট। স্ট্যানফোর্ড রিসার্চ ইনস্টিটিউটকে তার প্রকল্পের জন্য একটি উপযুক্ত স্থান নির্ধারণের জন্য একটি সম্ভাব্যতা অধ্যয়ন সম্পাদন করার জন্য নিয়োগ করার পর, ডিজনি একটি কিনেছিলেন ১৯৫৩ সালে আনাহেইমের কাছে সাইট। পার্কটি অভ্যন্তরীণ এবং বাইরের প্রতিভা থেকে ওয়াল্টের হাতে বাছাই করা একটি সৃজনশীল দল দ্বারা ডিজাইন করা হয়েছিল। তারা WED এন্টারপ্রাইজ প্রতিষ্ঠা করেছে, যা আজকের ওয়াল্ট ডিজনি ইমাজিনিয়ারিং- এর অগ্রদূত। ১৯৫৪ সালে নির্মাণ শুরু হয় এবং ১৭ জুলাই, ১৯৫৫ সালে এবিসি টেলিভিশন নেটওয়ার্কে একটি বিশেষ টেলিভিশন প্রেস ইভেন্টের সময় পার্কটি উন্মোচন করা হয়। ১৯৬৬ সালে নিউ অরলিন্স স্কয়ার, ১৯৭২ সালে বিয়ার কান্ট্রি, ১৯৯৩ সালে মিকি'স টুনটাউন এবং ২০১৯ সালে "স্টার ওয়ারস" : গ্যালাক্সি'স এজ সহ ডিজনিল্যান্ড তার উদ্বোধনের পর থেকে সম্প্রসারণ ও বড় ধরনের সংস্কার করেছে। উপরন্তু, ডিজনি ক্যালিফোর্নিয়া অ্যাডভেঞ্চার পার্ক ২০০১ সালে ডিজনিল্যান্ডের মূল পার্কিং লটের সাইটে খোলা হয়েছিল।
বিশ্বের অন্যান্য থিম পার্কের তুলনায় ডিজনিল্যান্ডের ক্রমবর্ধমান উপস্থিতি রয়েছে, এটি খোলার পর থেকে ৭৫৭ মিলিয়ন ভিজিট (ডিসেম্বর ২০২১ অনুযায়ী)। ২০২২ সালে পার্কটিতে আনুমানিক ১৬.৯ মিলিয়ন ভিজিট হয়েছিল, এটিকে সেই বছর বিশ্বের দ্বিতীয় সর্বাধিক পরিদর্শন করা বিনোদন পার্কে পরিণত করেছে, শুধুমাত্র ম্যাজিক কিংডমের পিছনে, যে পার্কটি এটি অনুপ্রাণিত করেছিল। একটি ২০০৫ ডিজনি রিপোর্ট অনুযায়ী, ৬৫,৭০০টি কাজ ডিজনিল্যান্ড রিসোর্ট দ্বারা সমর্থিত, যার মধ্যে প্রায় ২০,০০ সরাসরি ডিজনি কর্মচারী এবং ৩,৮০০ তৃতীয় পক্ষের কর্মচারী ( স্বাধীন ঠিকাদার বা তাদের কর্মচারী) রয়েছে। ডিজনি ২০১৯ সালে "প্রজেক্ট স্টারডাস্ট" ঘোষণা করেছিল, যার মধ্যে উচ্চতর উপস্থিতির সংখ্যার জন্য পার্কের প্রধান কাঠামোগত সংস্কার অন্তর্ভুক্ত ছিল।
ইমাজিনাল ডিস্ক

হলোমেটাবোলাস পোকাদের শুঁকচুকীর দেহের ভেতরে থাকা কিছু বিশেষ অংশকে 'ইমাজিনাল ডিস্ক' বলা হয়। এই ডিস্কগুলি জোড়ায় জোড়ায় থাকে এবং শূককীট পর্যায় থেকে ইমেগো হওয়ার সময় পূর্ণ বয়সের পোকাদের বিভিন্ন অংশ, যেমন পাখা, পা, শুঁড় বা অন্যান্য অঙ্গ, গঠন করে। পোকাদের বিকাশে এই ইমাজিনাল ডিস্কের গুরুত্বপূর্ণ ভূমিকা প্রথমবারের মতো বুঝতে পেরেছিলেন বিখ্যাত কীটতত্ত্ববিদ জান স্বামারদাম।
মূককীট পর্যায়ে শুঁকচুকীর অনেক অংশ ভেঙে যায়। পূর্ণ বয়সের অংশগুলো সেই ডিস্কগুলিও সহকারে দ্রুত বেড়ে উঠতে শুরু করে। এই ডিস্কগুলি উল্টে গিয়ে লম্বা হয়, এবং তাদের মাঝের অংশ থেকেই পূর্ণ বয়সের পা, ডানা, শুঁড় বা অন্য অংশ গঠন হয়। শুঁকচুকী অবস্থায় এই ডিস্কগুলির কোষগুলো অস্পষ্ট রকম লাগে, কিন্তু পূর্ণ বয়সে সেগুলো কী হবে তা আগেই ঠিক হয়ে থাকে।
এই বিকাশের নির্ধারণ প্রমাণ করার জন্য বিজ্ঞানীরা একটি পরীক্ষণ করেন। তাঁরা মূককীট পর্যায়ে যাওয়ার পথে থাকা শুঁকচুকীর তৃতীয় পর্যায়ের একটি বিশেষ অংশ (ইমাজিনাল ডিস্ক) কেটে ছোট ছোট টুকরো করে আরও ছোট শুঁকচুকীর দেহে লাগান। এভাবে এই অংশগুলো বহু প্রজন্ম ধরে কৃত্রিমভাবে বেড়ে উঠতে পারে। তারপর এই রকম কৃত্রিমভাবে বেড়ে ওঠা একটি অংশ যখন আবার মূককীট পর্যায়ে বেড়ে উঠতে থাকা একটি শুঁকচুকীর দেহে লাগানো হয়, তখন সেটি আগে যেমন হওয়ার ছিল ঠিক তেমন অংশেই (যেমন পাখা, পা বা শুঁড়) পরিণত হয়। অর্থাৎ, শুঁকচুকীর শরীরের অন্য জায়গায় লাগানো হলেও একটি শুঁড়ের অংশ কৃত্রিমভাবে বেড়ে উঠে শেষ পর্যায়ে পুরোপুরি একটি শুঁড়ই হয়ে যাবে।
ফলের মাছি "ড্রোসোফিলা মেলানোজেস্টার" ("Drosophila melanogaster") এর শুঁকচুকীর বিশেষ অংশগুলো (ইমাজিনাল ডিস্ক) নিয়ে গবেষণা করার ফলে বিজ্ঞানীরা হোমোএটিক মিউটেশন এর মতো নতুন কিছু জিনগত পরিবর্তন আবিষ্কার করতে পেরেছেন। এই পরিবর্তনের ফলে কখনো কখনো একটি অংশের বিকাশের গতিপথ পুরোপুরি বদলে যেতে পারে, যেমন পা থেকে শুঁড়ে পরিণত হওয়া। আরও আশ্চর্যজনকভাবে, এই ধরনের পরিবর্তন একদম নির্দিষ্ট ভাবেই ঘটে থাকে, যেমন পা কখনও হাত হবে না। এই গবেষণার ভিত্তিতে বিজ্ঞানীরা হোমিওবক্স জিনগুলি আবিষ্কার করতে পেরেছেন। এই আবিষ্কার বহুকোষী প্রাণীদের বিকাশ সম্পর্কে আমাদের বোঝার ক্ষেত্রে একটা বিপ্লব ঘটিয়েছে।
ফলের মাছি ("Drosophila")র বিকাশে একটি অদ্ভুত ঘটনা ঘটে। তাদের শরীরে কিছু বিশেষ কোষ থাকে, যাদের নাম 'ইমাজিনাল সেল'। এই কোষগুলি শুঁকচুকী অবস্থায় নিষ্ক্রিয় থাকে, কিন্তু মূককীট হওয়ার সময় তারা জেগে উঠে নতুন টিস্যু গঠন করে। মজার ব্যাপার হলো, পুরনো টিস্যুগুলোও এই সময় নতুন কোষ উৎপাদন করে! ফলে মূককীট দশা ও পূর্ণ বয়সের মাছির টিস্যুগুলি আসে এই দুই ধরনের কোষ থেকে।
বিজ্ঞানীরা এই ঘটনাটি পরীক্ষা করে দেখেছেন যে, ফাইব্রোব্লাস্ট গ্রোথ ফ্যাক্টর নামের একটি রাসায়নিক পদার্থ এই কোষগুলোকে সক্রিয় করে। এটি উভয় ধরনের কোষকেই নতুন টিস্যু গঠন করতে উৎসাহিত করে, যার ফলে পুরনো টিস্যুর জায়গায় নতুন টিস্যু গঠিত হয়।
হুজাইফা মারাশি

খাজা শাদিদুদ্দিন হুজাইফা মারাশি () অষ্টম শতাব্দীতে বর্তমান তুরস্কের মারাশে জন্মগ্রহণকারী চিশতি ধারার একজন বিখ্যাত সুফি ছিলেন। তিনি ইব্রাহিম বিন আদহামের শিষ্য ছিলেন। তিনি ১৪ শাওয়াল ২০৭ হিজরিতে (৮২৩ খ্রিস্টাব্দ) মারা যান। কথিত আছে যে, ইমাম শাফিঈ তাঁর খলিফাদের মধ্যে একজন ছিলেন।
আবু হুবাইরা বসরি

আবু হুবাইরা আমিনুদ্দিন বসরি () ছিলেন ইরাকের বসরা থেকে চিশতি ধারার উল্লেখযোগ্য সুফি। তিনি ছিলেন খাজা শাদিদুদ্দিন হুজাইফা মারাশির শিষ্য এবং খাজা মুমশাদ উলু দিনাওয়ারির শিক্ষক। আবু হুবাইরা বসরি চিশতি তরিকার ধারাবাহিকতার গুরুত্বপূর্ণ অংশ। সাত বছর বয়সে তিনি কুরআন মুখস্ত করেন এবং ত্রিশ বছর বয়সে হুজাইফা মারাশির মুরীদ হন।
মুমশাদ দিনাওয়ারি

খাজা মুমশাদ উলু দিনাওয়ারি () বা করিমুদ্দিন মুনয়িম () ৯ম শতাব্দীর একজন বিশিষ্ট সুফি ছিলেন। তিনি বর্তমান ইরানের কুর্দিস্তান প্রদেশের দিনাওয়ারে জন্মগ্রহণ করেন। তিনি চিশতি ধারার আবু হুবাইরা বসরির এবং জুনাইদ বাগদাদীর শিষ্য ছিলেন।
মুমশাদ থেকে চিশতি ধারা আবু ইসহাক শামির কাছে এবং সোহরাওয়ার্দীয়া ধারা শেখ আহমদ আসওয়াদ দিনওয়ারির কাছে স্থানান্তরিত হয়। তিনি বাগদাদে ১৪ মুহাররম ২৯৯ হিজরিতে (১১ সেপ্টেম্বর ৯১১ খ্রিস্টাব্দ) মৃত্যুবরণ করেন।
আবু ইসহাক শামি

আবু ইসহাক শামি (; মৃত্যু ৯৪০) একজন মুসলিম পণ্ডিত ছিলেন যাকে প্রায়শই সুফি চিশতি ধারার প্রতিষ্ঠাতা হিসাবে বিবেচনা করা হয়। চিশতি ধারার মধ্যে তিনিই প্রথম যিনি চিশতে বসবাস করেন। এজন্য প্রথম "চিশতী" নামটি গ্রহণ করেন। যদি চিশতি ধারাটি তারই সময় থেকে শুরু হয়ে থাকে তবে এটি প্রাচীনতম সুফি ধারাগুলির মধ্যে একটি। তার নামে উল্লেখিত শামি থেকে বোঝা যায় তিনি সিরিয়া (শাম) থেকে এসেছেন। তিনি দামেস্কে মারা যান এবং কাসিয়ুন পর্বতে তাকে সমাহিত করা হয়, যেখানে ইবনে আরাবিকে পরে সমাহিত করা হয়।
আবু ইসহাক শামির শিক্ষক ছিলেন মুমশাদ দিনাওয়ারি, যার শিক্ষক ছিলেন আবু হুবাইরা বসরি, তার শিক্ষক ছিলেন হুজাইফা মারাশি, তার শিক্ষক ছিলেন ইব্রাহিম ইবনে আদহাম। আবু ইসহাক শামির শিষ্য আবু আহমদ আবদাল চিশতির মাধ্যমে চিশতিয়া ধারা চলতে থাকে। দক্ষিণ এশিয়ার এই ধারার প্রতিষ্ঠাতা মঈনুদ্দিন চিশতীর সিলসিলা আবু ইসহাক শামি পর্যন্ত পৌঁছেছে। মইনুদ্দিন চিশতিয়া শিক্ষাকে এই অঞ্চলে নিয়ে আসেন এবং ভারত ও পাকিস্তানে চিশতি ধারার সবচেয়ে সম্মানিত সাধক হিসেবে রয়ে গেছেন।
আবু মুহাম্মদ চিশতি

আবু মুহাম্মদ চিশতি () ছিলেন চিশতি ধারার একজন বিখ্যাত সুফি।
চিশতি ছিলেন আবু আহমদ আবদাল চিশতির শিষ্য এবং আবু ইউসুফ ইবনে সামানের শিক্ষক। তিনি ১০২০ সালে মারা যান। আবু মুহাম্মদ চিশতি ছিলেন সুফিবাদের চিশতিয়া তরিকার উল্লেখযোগ্য ধারাবাহিকতার অংশ।
আবু ইউসুফ ইবনে সামান

সাইয়্যিদ নাসিরুদ্দিন আবু ইউসুফ চিশতি ইবনে আবু নাসর মুহাম্মাদ সামান ছিলেন প্রথমদিকের একজন সুফি সাধক।
তিনি তার মামা এবং শিক্ষক আবু মুহাম্মদ চিশতির উত্তরসূরি ছিলেন, চিশতী আদেশের সুফি সিলসিলার একাদশতম ধারা এবং মাওদুদ চিশতির পিতা ও শিক্ষক। আবু ইউসুফ ছিলেন ইসলামের নবি মুহাম্মাদের বংশধর। তিনি ১৩ রজব ৪৫৯ হিজরিতে (মে ১০৬৭) ৮৪ বছর বয়সে মৃত্যুবরণ করেন।
শাহ শরীফ জিন্দানি

শাহ শরীফ জিন্দানি (১০৯৮ - ১০ নভেম্বর ১২১৫) ছিলেন ভারতের একজন সুফি সাধক। তিনি নুরুদ্দিন নামেও পরিচিত। তিনি মাওদুদ চিশতির উত্তরসূরি, চিশতিয়া তরিকার সুফি সিলসিলার ১৩তম ধারা এবং উসমান হারুনীর পীর ছিলেন।
তিনি সালে ইরাকের জান্দানাহ নামক একটি শহরে জন্মগ্রহণ করেন এবং ১০ নভেম্বর ১২১৫ সালে মারা যান। তাকে ভারতের উত্তরপ্রদেশের কনৌজে সমাহিত করা হয়।
চিশতী ধারার ঐতিহ্যবাহী সিলসিলা (আধ্যাত্মিক ধারা) নিম্নরূপ
সৈয়দ মোহাম্মদ জামান

কাজী সৈয়দ মোহাম্মদ জামান (মৃত্যু আনুমানিক ১১৭০ হিজরি/১৭৫৬ খ্রিস্টাব্দ) একজন বিচারক ছিলেন যিনি এখন হরিয়ানার মেওয়াত জেলায় অবস্থিত সাকরাস থেকে শরিয়া আইন অনুসারে বিচারক ছিলেন।
মোহাম্মদ জামান (মৃত্যু আনুমানিক ১১৭০ হিজরি/১৭৫৬ খ্রিস্টাব্দ) তার পিতার পেশা কাদি -ই শাহর (শহরের কাদি) উত্তরাধিকারী হিসাবে ঘোষণা করা হয়েছিল) তিনি একজন ধনী ব্যক্তি ছিলেন। ইসলামী আইনজীবী হিসেবে তার অনেক রায়ের কপি তিজারায় হাকিম সৈয়দ করম হোসেনের লাইব্রেরিতে সংরক্ষিত ছিল। তিনি চিকিৎসাশাস্ত্রে পারদর্শী ছিলেন এবং সেই কারণে বহু রোগের চিকিৎসার জন্যও তিনি সুদূরপ্রসারী বিখ্যাত। তিনি ঘোরাঘুরি ও ঘোরাঘুরি করতে পছন্দ করতেন।
মোহাম্মদ জামান গারদেজী সাদাত পরিবারের অন্তর্ভুক্ত এবং সৈয়দ হায়াতুল্লাহ (মৃত্যু ১১৩৫ হিজরি/১৭২২ খ্রিস্টাব্দ) এর পুত্র ছিলেন।
তিনি মোহাম্মদ কাজীম ইবনে কাজী গোলাম মুর্তজার কন্যা এবং কাজী বদরুদ্দিনের নাতনী (মৃত্যু ৬ রমজান ১১৬৯ হিজরি/১৭৫৫ খ্রিস্টাব্দ) বিবি আসালাতের সাথে বিবাহ বন্ধনে আবদ্ধ হন।
বদরুদ্দিন ফরমান (রাজকীয় আদেশ) পেয়েছিলেন বা-মোহর 'সদরস সুদুর' সাদুদ্দিন মুঘল সম্রাটদের কাছ থেকে, মুহাম্মদ শাহ ২৯ রবি' আল-থানি জুলুস ১১, ১১৪১ হি/১৭২৮ খ্রিস্টাব্দে। মুহম্মদ শাহের কাছ থেকে দ্বিতীয় রাজকীয় আদেশ তাকে ১৭ জ্বিলহজ্জ ২৪, ১১৫৪ হিজরি/১৭৪১ খ্রিস্টাব্দে অর্পণ করা হয়।
তার এক ছেলে কাজী সৈয়দ মোহাম্মদ রফি।
নওজাদ হাদি মওলুদ

নওজাদ হাদি মওলুদ () আর্বিল প্রদেশের প্রাক্তন গভর্নর। হাদি ১৯৬৩ সালে আর্বিলে জন্মগ্রহণ করেন এবং তিনি ২০০৪ সালে গভর্নর হিসেবে দায়িত্ব গ্রহণ করেন। নওজাদ হাদি ২০১৯ সালের ১০ সেপ্টেম্বরে গভর্নর পদ থেকে পদত্যাগ করেন এবং ফিরসাত সোফি আলী তার স্থলাভিষিক্ত হন। তিনি আর্বিলে কুর্দিস্তান ডেমোক্রেটিক পার্টির অন্যতম প্রধান ছিলেন।
সালাহুদ্দিন বিশ্ববিদ্যালয়-আর্বিল

সালাহুদ্দিন বিশ্ববিদ্যালয়-আরবিল () কুর্দিস্তান অঞ্চলের একটি সরকারি উচ্চ শিক্ষা প্রতিষ্ঠান। এটি ইরাকের স্বায়ত্তশাসিত কুর্দিস্তান অঞ্চলের রাজধানী ইরবিলে অবস্থিত। ১৯৬৮ সালে সোলায়মানিয়ায় সুলাইমানি বিশ্ববিদ্যালয় নামে এটি প্রতিষ্ঠিত হয়। ১৯৮১ সালে আর্বিলে স্থানান্তরিত হয় এবং এর নাম পরিবর্তন করে সালাহুদ্দিন বিশ্ববিদ্যালয় রাখা হয়। প্রাথমিকভাবে বিশ্ববিদ্যালয়টিতে সাতটি একাডেমিক কলেজ অন্তর্ভুক্ত ছিল: বিজ্ঞান, কৃষি, প্রকৌশল, প্রশাসন, কলা, শিক্ষা এবং চিকিৎসাশাস্ত্র । ১৯৮৫ সালে আইন ও রাজনীতির কলেজ এবং ১৯৯৫ সালে দন্তচিকিৎসা কলেজ যুক্ত করা হয়েছিল। পরবর্তী বছরগুলিতে আরও বেশ কয়েকটি কলেজ প্রতিষ্ঠিত হয়েছিল, যার ফলে ২০০৪ সাল নাগাদ বিশ্ববিদ্যালয়টি ২২টি বিভাগে শিক্ষাপ্রদান করছিল। ২০০৫ সালে চিকিৎসা, দন্ত, নার্সিং এবং ফার্মেসি বিভাগগুলি সালাহুদ্দিন বিশ্ববিদ্যালয় থেকে বিভক্ত হয়ে হাওলার মেডিকেল বিশ্ববিদ্যালয় প্রতিষ্ঠা করে।
বিশ্ববিদ্যালয়টি ইন্টারন্যাশনাল অ্যাসোসিয়েশন অফ ইউনিভার্সিটির সদস্য (ইরাক বিভাগের অধীনে এর কুর্দি নাম "Zankoy Salahuddin" তালিকাভুক্ত) এবং যোগ্য ব্যক্তিদের বিভিন্ন একাডেমিক ডিগ্রি এবং সার্টিফিকেট প্রদান করে, যার মধ্যে ব্যাচেলর অফ আর্টস (বিএ), ব্যাচেলর অফ সায়েন্স (বিএসসি), মাস্টার অফ আর্টস (এমএ), মাস্টার অফ সায়েন্স (এমএসসি) এবং ডক্টরেট অফ ফিলোসফি (পিএইচডি)। মেডিকেল কলেজ কর্তৃক একটি মেডিকেল ডিগ্রিও (এমডি) দেওয়া হয়।
বিশ্ববিদ্যালয়টি থেকে নিম্নের বিশ্ববিদ্যালয় উদ্ভূত হয়েছে:
বিশ্ববিদ্যালয়টি এক লক্ষাধিক প্রাক্তন ছাত্র রয়েছে, যার মধ্যে আর্বিলের গভর্নর নওজাদ হাদি, কুর্দিস্তান পার্লামেন্টের প্রেসিডেন্ট ইউসিফ মুহাম্মাদ সাদিক এবং ইরাকের প্রাক্তন প্রধানমন্ত্রী নুরি আল-মালিকি উল্লেখযোগ্য।
আল ইয়াসা

আলিয়াসা ( ) ইসলামে আল্লাহর একজন নবী ও রসূল যাকে বনী ইস্রায়েলীয় পথপ্রদর্শন করার জন্য পাঠানো হয়েছিল। কোরানে আলিয়াসাকে একজন মহৎ নবী হিসেবে দুবার উল্লেখ করা হয়েছে, এবং দুইবারই সহ-নবীদের পাশাপাশি উল্লেখ করা হয়েছে। তিনি ইলিয়াস ( এলিয় ) এর ভবিষ্যদ্বাণীমূলক উত্তরসূরি হিসাবে মুসলমানদের দ্বারা সম্মানিত। খিজির সাথে ইলিশাকে শনাক্তকারী ইসলামিক সূত্রগুলো ইসলামী ঐতিহ্যে খিদর ও ইলিয়াসের মধ্যে দৃঢ় সম্পর্কের উল্লেখ করে।
সূরা আনআম ৬:৮৬ এবং সূরা ছোয়াদ ৩৮:৪৮ এ আলিয়াসার নাম দুবার উল্লেখ করা হয়েছে। এই আয়াতগুলিতে আলিয়াসার ব্যক্তিত্ব বা নবুওয়াত সম্পর্কে কিছু উল্লেখ না করে, তাকে "অনুগ্রহপ্রাপ্ত" এবং "নির্বাচিতদের মধ্যে" হিসাবে উল্লেখ করা হয়েছে। কুরআন অনুসারে, ইলিশাকে "বাকী সৃষ্টির উপরে" উন্নীত করা হয়েছে ( এবং "উৎকৃষ্টদের মধ্যে" ( ) আল-আনআম ৬:৮৬ এবং ছোয়াদ ৩৮:৪৮ আয়াত এ ইসমাইলের সাথে আলেসার উল্লেখ করা হয়েছে:
কিছু মুসলমান বিশ্বাস করে যে আলিয়াসার সমাধি সৌদি আরবের পূর্বাঞ্চলের আল আওজামে রয়েছে। সৌদি সরকার মাজারটি অপসারণ করেছিল কারণ এই ধরনের পূজা সৌদি আরবে প্রভাবশালী ওহাবি বা সালাফি সংস্কার আন্দোলনের সাথে সঙ্গতিপূর্ণ নয়। উসমানীয় আরবের সময় এটি বহু শতাব্দী ধরে একটি গুরুত্বপূর্ণ ল্যান্ডমার্ক ছিল ও প্রাক-আধুনিক যুগ জুড়ে সমস্ত সম্প্রদায়ের মুসলমানদের জন্য এটি একটি খুব জনপ্রিয় তীর্থস্থান ছিল।
ইলিশার কবর তুরস্কের দিয়ারবাকির প্রদেশের ইগিল জেলায় রয়েছে। আসল মন্দিরটি একটি নদীর তলদেশের কাছে ছিল যা ১৯৯৪ সালে প্লাবিত হওয়ার কথা ছিল।মৃতদেহ নিয়ে জনগণের ক্ষোভ এড়াতে ধর্ম বিষয়ক অধিদপ্তরের সহযোগিতায় সিটি কাউন্সিল নয়জন আলেমদের একটি গোপন বোর্ড গঠন করে। এলাকা প্লাবিত হওয়ার আগে রাতে কবর খনন করা হয়েছিল এবং নবীর সংরক্ষিত দেহ নয়জন পণ্ডিত এবং সরকারী কর্মী দ্বারা প্রত্যক্ষ করা হয়েছিল প্লাবিত সমভূমিকে উপেক্ষা করে একটি পাহাড়ে দাফন করার জন্য উত্তোলন করা হয়েছিল। যাইহোক শহরের অনেক লোক সেই রাতে তাদের স্বপ্নে নবীকে দেখেছিল এবং সূর্যোদয়ের আগে নতুন জায়গায় তাঁর পুনরুদ্ধার পর্যবেক্ষণ করতে বেরিয়েছিল।
ইউসিফ মুহাম্মাদ সাদিক

ইউসিফ মুহাম্মাদ সাদিক (, জন্ম ১৪ জুলাই ১৯৭৮) মুভমেন্ট ফর চেঞ্জের (গোরান) একজন ইরাকি কুর্দি রাজনীতিবিদ।
সাদিক হালাবজা গভর্নরেটের খুরমালে জন্মগ্রহণ করেন। তিনি ২০১৪ সালের এপ্রিল কুর্দিস্তানের আঞ্চলিক সংসদের স্পিকার হিসেবে দায়িত্ব পান। যেখানে তিনি ফেব্রুয়ারি ২০১৯ পর্যন্ত দায়িত্ব পালন করেছিলেন।
ফিরাজের যুদ্ধ

ফিরাজের যুদ্ধ () খিলাফতে রাশিদা বনাম বাইজেন্টাইন সাম্রাজ্য এবং সাসানীয় সাম্রাজ্যের সম্মিলিত বাহিনীর মধ্যে ৬৩৩ সালের শেষের দিকে বা ৬৩৪ সালের জানুয়ারী সংঘটিত হয়েছিল। যুদ্ধে আরব মুসলিমরা বিজয়ী হয় এবং মেসোপটেমিয়ায় প্রথম আরব আক্রমণের সমাপ্তি ঘটে।
৬৩৩ সালের শেষের দিকে মুসলমানরা ইউফ্রেটিস উপত্যকার মালিক হয়ে গিয়েছিল। এই উপত্যকায় পারস্য সাম্রাজ্যের বাইরের প্রান্তে ফিরাজে তখনও একটি পারস্য গ্যারিসন ছিল। খালিদ ফার্সিদের এই ফাঁড়ি থেকে তাড়িয়ে দেওয়ার সিদ্ধান্ত নিয়েছিলেন এবং সেই সাথে ফার্সিরা হারানো অঞ্চলে একটি সুপরিকল্পিত পুনরায় আক্রমণ চালাবে এই ভয়ে। তিনি একটি মুসলিম বাহিনী নিয়ে ফিরাজের দিকে অগ্রসর হন এবং ৬৩৩ সালের ডিসেম্বরের প্রথম সপ্তাহে সেখানে পৌঁছান। ফিরাজ ছিল পারস্য ও বাইজেন্টিয়াম সাম্রাজ্যের মধ্যবর্তী সীমান্ত এবং সেখানে পারস্য ও বাইজেন্টাইনদের গ্যারিসন ছিল। বাইজেন্টাইন গ্যারিসন মুসলিমদের বিরুদ্ধে পারস্য গ্যারিসনকে সাহায্য করার সিদ্ধান্ত নেয়।
খালিদ শত্রুকে ইউফ্রেটিস পার হওয়ার সুযোগ দিয়েছিলেন। শত্রুরা ইউফ্রেটিস পার হওয়ার সাথে সাথে খালিদ মুসলিম বাহিনীকে অভিযানে যাওয়ার নির্দেশ দেন। পারস্য ও বাইজেন্টাইনদের ঐক্যবদ্ধ বাহিনীর পিছনে নদী ছিল। ফিরাজে খালিদ মাজারে যে কৌশল অবলম্বন করেছিলেন, এখানে একই কৌশল অবলম্বন করেন। উভয় বাহিনীর সামনের বাহু যুদ্ধে নিজেদের মনোযোগী রাখার কারণে, খালিদ তার পিছনের বাহুর সাহায্যে তার শত্রুকে উভয় দিকে স্থির করেছিলেন। দ্রুত গতিতে মুসলিমরা নদীর উপর সেতুর জন্য ছুটে আসে এবং এটি দখল করতে সফল হয়। শত্রুদল এভাবে পরাজিত হয়।
স্যার উইলিয়াম ম্যুর উল্লেখ করেছেন যে যৌথ সেনাবাহিনীর হতাহতের সংখ্যা "অবশ্যই একটি বড় সংখ্যা হতে হবে, যেহেতু ঐতিহ্যগত বিবরণগুলি তাদের হতাহতের সংখ্যা এক লক্ষ মৃত্যুর মধ্যে রেখেছে" কারণ অবশিষ্ট ক্ষণস্থায়ী সৈন্যদের তাড়া করা হয়েছিল এবং খিলাফতে রাশিদার অশ্বারোহীদের দ্বারা হত্যা করা হয়েছিল। যাইহোক, এই যুদ্ধের বিবরণের নির্ভরযোগ্যতা প্রশ্নবিদ্ধ হয়েছে কারণ খালিদের কয়েক শতাব্দী পরের বিবরণ থেকে প্রাপ্ত একমাত্র উৎস বলে মনে হয়। পিটার ক্রফোর্ডের মতে, হেরাক্লিয়াস এত পরিমাণে ইউফ্রেটিস বরাবর একটি গ্যারিসন সরবরাহ করতে পারতেন না যাতে ফিরাজে খালিদের বিরোধিতা আরব বাহিনীর বিরুদ্ধে দশগুণ বেড়ে যায় এবং সম্ভবত সেই সময়ে বাইজেন্টাইনরা তখনও আরবদের আক্রমণকে পারস্য ভূমির বিরুদ্ধে নিছক অভিযান হিসেবেই দেখত।
একটি ইসলামী কিংবদন্তি আছে, যা নিম্নরূপ সঞ্চালিত হয়:
ফিরাজের যুদ্ধের শুরুতে যখন মুসলমানদের বিরুদ্ধে মতপার্থক্য দেখা দেয়। খালিদ শপথ নেন যে তিনি বিজয়ী হলে, তিনি আল্লাহর ঘর মক্কায় গিয়ে হজ্জ করবেন। ফিরাজের বিজয়ের পর খালিদ কিছু দিন ফিরাজে অবস্থান করেন এবং এলাকার প্রশাসনের প্রয়োজনীয় ব্যবস্থা করেন। ৬৩৪ সালের জানুয়ারিতে ফিরাজে একটি গ্যারিসন রেখে প্রধান মুসলিম সেনাবাহিনীকে হিরাতে ফিরে যাওয়ার আদেশ জারি করা হয়েছিল। খালিদ সেনাবাহিনীর পিছন থেকে সামান্য পিছিয়ে রইলেন। সেনাবাহিনী আল হিরাতের রাস্তায় এগিয়ে যাওয়ার সাথে সাথে খালিদ নিজেকে সেনাবাহিনী থেকে আলাদা করে ফেলেন এবং একটি ছোট দল নিয়ে মক্কায় একটি অপ্রত্যাশিত পথ গ্রহণ করেন। খালিদ হজ করতে যথাসময়ে মক্কায় পৌঁছে যান। শপথ অনুযায়ী গোপনে হজ সম্পাদন করার পরে খালিদ এবং তার দল হিরাতে ফিরে আসেন। ফিরাজের প্রধান সেনাবাহিনীর শেষ দলটি হিরাতে প্রবেশ করার আগে, খালিদও সেখানে ছিলেন, যেন নাকি তিনি সারাক্ষণ পিছনের প্রহরীর সাথে ছিলেন।
আরসালান বায়িজ

আরসালান বায়িজ (, জন্ম ১৪ জুলাই ১৯৫০) কুর্দিস্তান প্যাট্রিয়টিক ইউনিয়নের একজন ইরাকি কুর্দি রাজনীতিবিদ।
বায়িজ আর্বিলে জন্মগ্রহণ করেন এবং বাগদাদ বিশ্ববিদ্যালয় থেকে কুর্দি ভাষায় স্নাতক হন।
বায়িজকে ২০১২ সালের ফেব্রুয়ারিতে কুর্দিস্তানের আঞ্চলিক সংসদের স্পিকার করা হয়েছিল, তিনি ২০১৪ সাল পর্যন্ত এই দায়িত্ব পালন করেছিলেন।
মায়িমামা মারাক্কার

মায়িমামা মারাক্কার ছিলেন কালিকটের জামোরিন শাসকের একজন ভারতীয় রাষ্ট্রদূত। ১৫০৪ সালে তিনি ভারতকে লুণ্ঠন করা পর্তুগিজদের বিরুদ্ধে হস্তক্ষেপ পাওয়ার জন্য মামলুক শাসকের কাছে দূত হিসেবে যান।
তিনি ১৫০৮ সালে ১২টি জাহাজের একটি মামলুক বহর নিয়ে ভারতে ফিরে আসেন, যেটি গুজরাতের স্থানীয় বাহিনীর সাথে মিলিত হয়ে চৌলের যুদ্ধে (১৫০৮) পর্তুগিজ নৌবহরকে পরাজিত করে।
মারাক্কার প্রাথমিকভাবে একজন মুসলিম বণিক ছিলেন যার কন্নুরের রাজার সাথে বিরোধ ছিল এবং রাজার অভিযোগের পর পর্তুগিজ ক্যাপ্টেন ভিসেন্তে সোদ্রে তার সাথে গুরুতরভাবে খারাপ আচরণ করেন। তখন থেকেই তার মনে প্রতিশোধ নেওয়ার ইচ্ছা ছিল।
১৫০৮ সালে চৌলের যুদ্ধে নৌবাহিনীর আক্রমণে তিনি নিহত হন।
বীরেন্দ্রনাথ দত্ত

বীরেন্দ্রনাথ দত্ত (১ মার্চ ১৯৩৫ - ২৩ অক্টোবর ২০২৩) ছিলেন একজন ভারতীয় শিক্ষাবিদ, ভাষাবিদ, লেখক, লোকসাহিত্যের গবেষক, গায়ক এবং গীতিকার। তার কর্মজীবনে, তিনি মূলত আসামের বিভিন্ন কলেজে অধ্যাপক হিসেবে কাজ করেন। ২০০৯ সালে, তিনি সাহিত্য ও শিক্ষার জন্য চতুর্থ সর্বোচ্চ বেসামরিক পুরস্কার পদ্মশ্রীতে ভূষিত হন, এবং ২০১০ সালে তিনি জগদ্ধাত্রী-হরমোহন দাস সাহিত্য পুরস্কার পান। দত্ত ২০০৩ সালের উত্তর লখিমপুর অধিবেশন এবং ২০০৪ হোজাই অধিবেশনের জন্য অসম সাহিত্য সভার সভাপতি নির্বাচিত হন।
বীরেন্দ্র নাথ দত্ত ১৯৩৫ সালের ১ মার্চ আসামের নগাঁও শহরে কল্পনানাথ দত্ত, একজন স্কুল শিক্ষক এবং মন্দাকিনী দত্তের কাছে জন্মগ্রহণ করেন। তাদের আদি বাড়ি বাইহাটা চারিয়ালীর কাছে পানের গ্রামে।
দত্ত গুয়াহাটির চেনিকুঠি এলপি স্কুলে শিক্ষা শুরু করেন এবং তারপর গোয়ালপাড়ায় পড়াশোনা করেন। ১৯৩৩ সালে, দত্ত ম্যাট্রিকুলেশন এবং আইএসসি উভয় ক্ষেত্রেই শীর্ষ ১০ জনের মধ্যে স্থান অর্জন করেন। গৌহাটি বিশ্ববিদ্যালয়ে পরীক্ষা। তিনি বিশ্বভারতী বিশ্ববিদ্যালয়ে স্নাতক ডিগ্রি এবং গৌহাটি বিশ্ববিদ্যালয়ে অর্থনীতিতে স্নাতকোত্তর ডিগ্রি অর্জন করেন।
তিনি ১৯৫৭ সালে বি. বোরোহ কলেজে প্রভাষক হিসাবে তার কর্মজীবন শুরু করেন। ১৯৬৪ সালে তিনি নিম্ন আসামের গৌরীপুরের প্রমথেশ বড়ুয়া কলেজে প্রতিষ্ঠাতা অধ্যক্ষ হিসেবে যোগদান করেন। তিনি গোয়ালপাড়া কলেজ এবং পান্ডু কলেজের পাশাপাশি আরও দুটি কলেজে অধ্যক্ষ হিসেবে কাজ করেছেন।
১৯৭৪ সালে তিনি প্রফুল্ল দত্ত গোস্বামীর তত্ত্বাবধানে ফোকলোরে পিএইচডি ডিগ্রি অর্জন করেন।
১৯৭৯ সালে তিনি গৌহাটি বিশ্ববিদ্যালয়ে পাঠক হিসেবে যোগদান করেন এবং পরবর্তীতে ফোকলোর রিসার্চ বিভাগের প্রধান হন। ১৯৯৫ সালে গৌহাটি বিশ্ববিদ্যালয় ছেড়ে যাওয়ার পর তিনি তেজপুর বিশ্ববিদ্যালয়ে ঐতিহ্যগত সংস্কৃতি ও শিল্পকলা বিভাগের অধ্যাপক হিসেবে যোগদান করেন।
দত্ত বেশ কিছু পণ্ডিত গ্রন্থও লিখেছেন। অক্সফোর্ড ইউনিভার্সিটি প্রেস থেকে প্রকাশিত হয় তার একটি বই, "উত্তর-পূর্ব ভারতের সাংস্কৃতিক রূপ"। তাঁর "শঙ্কর মাধবর মনীষা অরু অসমর সংস্কৃত উত্তরাধিকার" গ্রন্থের জন্য, তিনি ১২ তম জগদ্ধাত্রী-হরমোহন দাস সাহিত্য পুরস্কার জিতেছেন।
দত্ত একজন গায়ক ও গীতিকারও ছিলেন। তার লেখা গানগুলোর মধ্যে রয়েছে ‘মনের খবর’, ‘বহুদিন বকুলোর গন্ধ পোয়া নাই’, ‘মেলি দিল মন’, ‘রোহিমালা উড়োনীর মাজেরে’, ‘সৈ সিরিশ দালাত’, ‘তোমার কারানে জাউ’, ‘অহিনক কোন আনানে’, ‘মৌসুম’। দাপোনার, "সীতা বনবাশ", "বগলি বগা ফোট দি জা", "জিলির মাতে", "ও গান চিরিকা", "বড়শা তোমার", "আকাশে বোতাহে", এবং "আকাশ আমাক আকাশি আকাশ দিয়া" গানও গেয়েছেন তিনি। একটি অসমীয়া ভাষার চলচ্চিত্র, স্মৃতি পরশ, যেটি পরিচালনা করেছিলেন ব্রজেন বড়ুয়া।
বীরেন্দ্র নাথ দত্ত ২৩ অক্টোবর ২০২৩ সালে গুয়াহাটিতে ৮৮ বছর বয়সে মারা যান।
আমির হুসাইন কুর্দি

আমির হুসাইন কুর্দি () ১৬ শতকের গোড়ার দিকে মামলুক সালতানাতের অংশ লোহিত সাগরের জেদ্দা শহরের একজন কুর্দি গভর্নর ছিলেন। পর্তুগিজদের দ্বারা তিনি মিহির হুসেন বা মির-হোসেম বা মিরোকেম নামে পরিচিত ছিলেন। তিনি ভারত মহাসাগরে পর্তুগিজ সাম্রাজ্যের বাহিনীর দ্বারা লড়াই করা মামলুক নৌবহরের আমিরুল বাহর হিসাবে দায়িত্বপালন করেন। ভারতীয় সমুদ্রে পর্তুগিজদের আগমনের অল্প সময়ের মধ্যে মিরোসেমকে শেষ মামলুক সুলতান আশরাফ কানসুহ ঘুরি মক্কায় মুসলিম হজযাত্রীদের বহরের প্রতিরক্ষাসহ সমুদ্রে তার স্বার্থ রক্ষার জন্য প্রেরণ করেছিলেন।
১৫০৮ সালে তিনি চাউলের যুদ্ধে মামলুক নৌবহরের নেতা হিসাবে গুজরাটের অ্যাডমিরাল মালিক আইয়াজের সাথে যোগ দেন। তারা ভারতের পর্তুগিজ ভাইসরয় ডি. ফ্রান্সিসকো ডি আলমেদার পুত্র লরেনো ডি আলমেদার নৌবহরের মুখোমুখি হন এবং পরাজিত করেন। এই যুদ্ধের পরে ভাইসরয় নিজেই প্রচণ্ডভাবে লড়াই করেন। তিনি ১৫০৯ সালে এবং ১৫০৮ সালে চাউলের যুদ্ধে তার ছেলের মৃত্যুর প্রতিশোধ নিতে ও পর্তুগিজ বন্দীদের মুক্ত করতে এবং মিরোসেমের খোঁজে দিউ যুদ্ধে লিপ্ত হন এবং জয়লাভ করেন।
সেলমান রেইসের উসমানীয় নৌবহরের সাথে হোসেন ১৫১৭ সালে লোপো সোয়ারেস ডি আলবার্গিয়ার পর্তুগিজ নৌবহর থেকে সফলভাবে জেদ্দাকে রক্ষা করেছিলেন। এর সামান্য কিছুদিন পরই মামলুক সালতানাতের উসমানীয় সাম্রাজ্যের কাছে পরাজিত হয়ে পতন ঘটে।
ত্রৈলোক্যনাথ গোস্বামী

ত্রৈলোক্যনাথ গোস্বামী (১৯০৬-১৯৮৮) ভারতের আসামের নলবাড়ী শহরের একজন প্রখ্যাত লেখক ছিলেন। তিনি অসমীয়া ভাষায় বিভিন্ন উপন্যাস ও ছোটগল্প লিখেছেন। তিনি তার কাজের বাস্তবসম্মত বৈচিত্র্যের জন্য পরিচিত। তার প্রাচ্য এবং প্রাচ্য নন্দনতত্ত্ব সম্পর্কে সম্যক জ্ঞান, সঠিক বিচার এবং ব্যাপক সহানুভূতি রয়েছে। তিনি আধুনিক সাহিত্যের প্রবণতাগুলির সমালোচনামূলক বিশ্লেষণ করেছেন।
তিনি ১৯০৬ সালে নলবাড়ী জেলায় জন্মগ্রহণ করেন। নলবাড়ীর গর্ডন হাইস্কুলে স্কুল শিক্ষক হিসেবে কর্মজীবন শুরু করেন। তিনি উত্তর গুয়াহাটির এ কে ইনস্টিটিউটে প্রধান শিক্ষক হিসেবে দায়িত্ব পালন করেন। তিনি গুয়াহাটির কটন কলেজ এবং সিলেটের মুরারিচাঁদ কলেজে ইংরেজির সহকারী প্রভাষক হিসেবে কাজ করেন। ১৯৪৫ সালে, তিনি সরকারি শিক্ষকতা থেকে পদত্যাগ করেন এবং নলবাড়ীর নলবাড়ী কলেজের প্রতিষ্ঠাতা অধ্যক্ষ হিসেবে যোগদান করেন। তিনি ১৯৬৭ সালে মন্দাকিনী নামে একটি পত্রিকা সম্পাদনা ও প্রকাশ করেন। তিনি পলাশবাড়ী (১৯৬০) এবং গোয়ালপাড়া (১৯৬১) অধিবেশনে অসম সাহিত্য সভার সভাপতি ছিলেন। ১৯৬৭ সালে তিনি প্রজাতন্ত্র প্রচার সমিতি, ওড়িশায় প্রধান অতিথি হিসাবে ভাষণ দেন। সংস্কৃত, হিন্দি, অসমীয়া, বাংলা ও ইংরেজি ভাষায় তার পারদর্শীতা ছিল।
তিনি বেশকিছু উপন্যাস ও ছোটগল্পের রচয়িতা। তিনি বিভিন্ন ছোটগল্পের সংকলন প্রকাশ করেছেন, যেগুলোতে সমাজের বিভিন্ন দিক এবং ক্ষয়িষ্ণু নৈতিকতা ও মূল্যবোধের সমালোচনা রয়েছে। তার কর্ম ভদ্রতা এবং সামাজিক ভারসাম্য দ্বারা পৃথক করা হয়, তার কর্মে সমাজের চূড়ান্ত নবজন্মের বিশ্বাসের প্রতিফলন আছে। তার উল্লেখযোগ্য রচনা হল অরুণা (১৯৪৮), মরিচিকা (১৯৪৮), শিল্পীর জন্ম (১৯৫৭) এবং জীবনর জিয়া জুঁই (১৯৭০), জিয়া মনুহ (ব্যঙ্গাত্মক উপন্যাস), সাহিত্য আলোচনা (১৯৫০), আধুনিক গল্প সাহিত্য (১৯৬১), সমুদ্র মন্থন (১৯৬৮), "ইংরাজি সমালোচনার ধারা অরু অসমিয়া সাহিত্যের প্রভাব" (১৯৭০), "সাহিত্য কলা অরু তার চিন্তা" (১৯৭২), সাহিত্য সমীক্ষা এবং "নন্দনতত্ত্ব: প্রাচার্য অরু পাশ্চত্য" (১৯৮০)।
১৯৬৭ সালে তিনি তার আধুনিক গল্প সাহিত্যের জন্য সাহিত্য আকাদেমি পুরস্কারে ভূষিত হন এবং ১৯৮৪ সালে "নন্দনতত্ত্ব:প্রাচার্য অরু পাশ্চত্য" গ্রন্থের জন্য আসাম পাবলিকেশন বোর্ড পুরস্কার পান।